โปรโมชั่น ต้อนรับสาขาใหม่ อาหารทุกเมนูลด 20% ทุกวันจันทร์ - ศุกร์ ตั้งแต่วันนี้ - 6 พฤศจิกายน 2558

Salt // pepper ร้านอาหาร Modern Style ที่มีคอนเชปต์ในการตกแต่งร้านสุดทันสมัย ที่ไม่ว่าจะถ่ายมุมไหนก็สวย แชร์ภาพอาหารก็เก๋ ด้วยบรรยากาศสบายๆ ทำให้เป็นที่ถูกใจของใครหลายๆ คน ตอนนี้เปิดสาขาใหม่ที่ Central World ชั้น 7 โซน The Artium ที่สาขานี้ตกแต่งร้านด้วยโทนสว่าง สีขาวและทองแดง ซึ่งแตกต่างจากสาขาราชพฤกษ์ที่เน้นโทนสีดำ แต่ที่คงไว้ไม่มีเปลี่ยนคือรสชาติอันเลอเลิศของอาหาร รสสัมผัส กลิ่นหอม และความสวยงาม จะเป็นอย่างไรตามไปดูกัน!

Menu

เริ่มต้นเบาๆ ด้วย “สลัดปลาเทร้าต์รมควัน” (210.-) ปลาเทร้าต์เนื้อแน่นเค็มน้อย จับคู่กับผักไฮโดรโปนิกส์ปลอดสาร ราดด้วยน้ําสลัดบัลซามิกและแครนเบอรี่ รสชาติเปรี้ยวหวานกินแล้วสดชื่นเหมาะกับคนรักสุขภาพ หรือจะเป็นเมนูขายดีอันดับ 1 ถ่ายรูปสวยคนกดไลค์ “มันฝรั่งทอดกับซอส 8 ชนิด” (190.-) มันฝรั่งทอด 4 รูปทรง แท่งยาว ตาราง ก้อนกลมและเสี้ยวพระจันทร์ แล้วคลุกกับผง 3 อย่าง ปาปริก้า ชีส เกลือ จิ้มกับซอสโฮมเมด 8 ชนิด ทาทาร์ซอส ซอสส้ม ซอสมะเขือเทศ มะเขือเทศอบแห้ง สไปซ์ซี่มายองเนส ดิวซอส(ผักชีลาว) พริกไทยดำ น้ำสลัดแตงกวาและแครอทดอง และ “เพนเน่ครีมมี่ต้มยำ” (210.-) เพนเน่พาสต้า ใส่ครีมเครื่องต้มยำแบบเน้นๆ ใส่กุ้งสับและไข่กุ้ง Ebiko โรยด้วยหอมแดง ตะไคร้และใบมะกรูดซอย รสชาติเผ็ดเปรี้ยวกลมกล่อมหอมกลิ่นใบมะกรูดและพริก

มาถึงพระเอกของร้าน “ซอลท์เปปเปอร์มินิเบอร์เกอร์” (350.-) เบอร์เกอร์ 3 รส 3 สไตล์ (ขนมปังปลอดสารกันเสีย) เบอร์เกอร์สีแดงทำจากมะเขือเทศ เป็นเนื้อหมูรสชาติเข้มข้น เบอร์เกอร์สีเขียวทำจากมินต์ เป็นเนื้อแกะนำเข้าจากนิวซีแลนด์ รสชาติหวานนำ และเบอร์เกอร์สีส้มทำจากหัวหอมใหญ่เป็นเนื้อไก่รสชาติเผ็ด สั่งแค่เมนูเดียวได้ลองถึง 3 อย่าง ตามด้วยเมนูฟิวชั่น “เนื้อออสเตรเลียย่างจิ้มแจ่ว+ข้าวเหนียวมูนทอด” (490.-) เนื้อริบอายนำเข้าจากออสเตรเลีย เนื้อนุ่มหอม ส่วนข้าวเหนียวมูนก็เอามาชุบแป้งทอดข้างในนุ่มหวานข้างนอกกรุบกรอบกินแล้วจะเข้ากันกับเนื้อ ทำให้เข้ากับรสปากคนไทยมากขึ้นด้วยน้ำจิ้มแจ่ว น้ำจิ้มซีฟู้ด หรือจะเลือกเป็นซอสมะเขือเทศหรือสไปซ์ซี่มายองเนสก็ได้ เสิร์ฟพร้อมสลัดผักและโรยหอมแดงเจียวเพิ่มความหอม

ตบท้ายด้วยเมนูของหวานสุดอลังการอย่างกับออกมาจากเทพนิยายที่ขายเฉพาะ ศุกร์-อาทิตย์เท่านั้นเพราะต้องใช้เวลาทำถึง 3 วัน “ไวท์ช็อคโกแลตชีสเค้ก” (250.-) แค่เสิร์ฟก็ตะลึงกับควันจาก Dry Ice ฟรุ้งฟริ้งเหมือนหมอกเมฆ เรียงรายด้วยผลไม้ ดาร์กช็อคโกแลตกานาช ไอศกรีมเชอร์เบทรสเปรี้ยวและชีสเค้กเนื้อนุ่มสไตล์ญี่ปุ่นที่อยู่ในไวท์ช็อกโกแลตทรงกลม นอกจากนี้ยังมีเครื่องดื่มสำหรับผู้ที่รักสุขภาพ “COLD PRESSED JUICE” (105.-) คั้นแยกกากสดใหม่ทุกวัน เพื่อคงวิตามินต่างๆ ให้คงอยู่ ไม่ใส่น้ำเชื่อม ไม่ผสมน้ำ มีทั้งหมด 3 รสชาติ “Velvet Passion” ประกอบไปด้วย บีทรูท เสาวรส แอปเปิ้ล เสริมสร้างภูมิคุ้มกันทำความสะอาดเลือดปรับและระบบน้ำเหลือง “Green Booster” ประกอบไปด้วยแอปเปิ้ล กีวี่ ฝรั่ง ฟื้นฟูระบบภายในร่างกายสดชื่นผิวพรรณผ่องใส ช่วยระบบขับถ่าย “Lucky (Vit.)C” ส่วนผสมของส้ม ลูกแพร์แครอท ต่อต้านสารอนุมูลอิสระช่วยระบบทางเดินประสาทสายตาและผิวหนัง

อาหารดีบรรยากาศเยี่ยมแบบนี้ห้ามพลาดเด็ดขาด Salt // pepper พบกันได้ที่สาขา Central World โทร 094-249-0409 , สาขา The Crystal Ratchapruek โทร 098-853-9635 ติดต่อสอบถามเพิ่มเติมได้ที่ https://www.facebook.com/saltpepperfanpage